- मानसून आए हुए लगभग एक महीना होने को है, लेकिन अब तक देश के 25 फीसदी भूभाग में ही सामान्य या सामान्य से ज्यादा बारिश हुई है। हालांकि मौसम विभाग ने उम्मीद जताई है कि मानसून के एक बार फिर सक्रिय होने से अगले सप्ताह मध्य और उत्तर भारत में बारिश के हालात बनेंगे। मौसम विभाग के अतिरिक्त महानिदेशक मृत्युंजय महापात्रा ने कहा है कि मानसून के आगे बढ़ने के लिए अब अनुकूल हालात हैं। 23 जून से यह आगे बढ़ने लगा है। रविवार को यह गुजरात के सौराष्ट्र, वेरावल और अहमदाबाद, महाराष्ट्र के अमरावती की ओर बढ़ा है।